Elise Mertens a fost eliminată în turul doi al turneului WTA de la Miami, după ce a fost învinsă în două seturi de Taylor Townsend, scor 6-2, 6-2.
Elise Mertens, învinsă în turul doi la Miami de Taylor Townsend
Clasată pe locul 28 în ierarhia WTA, Elise Mertens s-a oprit joi în turul doi la Miami.
Jucătoarea din Belgia a fost învinsă în mod categoric de Taylor Townsend (72 WTA), în urma unui meci încheiat într-o oră și 20 de minute.
Pentru sportiva din Statele Unite ale Americii, urmează duel în turul trei contra câștigătoarei disputei dintre Clara Tauson (91 WTA) și Elena Rybakina (4 WTA).
Miami Open, turneu din categoria WTA 1000, are loc în perioada 19-31 martie. Se joacă pe suprafață hard, pe tabloul principal se află 128 de jucătoare, iar premiile acordate au valoare totală de $8,995,555. Campioana en-titre este Petra Kvitova (este însărcinată și nu va participa la ediția din acest an).